
ΑΝΑΚΟΙΝΩΣΕΙΣ 

Αριθ. Δ12Α/Φ. 123/0/31889 (1) 

Παρακατάθεση αποζημίωσης για ακίνητα που έχουν απαλλοτριωθεί με 
την κοινή απόφαση των Υπουργών Οικονομικών και ΠΕ.ΧΩ.Δ.Ε. 
Δ. 470/222/9.2.1983 ΦΕΚ 126/29.4.1983 τ.Δ’, για την κατα¬ 
σκευή του αυτοκινητόδρομου Κορίνθου - Τρίπολης Καλαμάτας 
(Τμήμα Σ.Σ. Νεμέας - Χωριό Στέρνα). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν.Δ/τος 797/1971 «για 
αναγκαστικές απαλλοτριώσεις» (ΦΕΚ 1/1.1.1971 τ.Δ'). 

2) Τις διατάξεις του Π.Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (ΦΕΚ 28/16.2.88 τ.Α'). - 

3) Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 12.4.1989 όπως έχει συνταχθεί σε εκτέλεση της από¬ 
φασης 44/1986,του Εφετείου Ναυπλίου. 

4) Την εξουσιοδοτική απόφαση του Υπουργού ΠΕ.ΧΩ.Δ.Ε. Δ17α/ 
01/18/22.2.89 ΦΕΚ 148/23.2.89 τ.Β', ειδοποιούμε τα πρόσωπα 
που έχουν ή αξιώνουν εμπράγματα δικαιώματα στα ακίνητα που έχουν 
α};αλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Γραφείο Παρακαταθη¬ 
κών Νεμέας με την έκδοσή του γραμματίου παρακαταθήκης 1396/ 
12.5.1989 συνολικού ποσού 7.884.400 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Μαΐου 1989 
Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

-♦-— 

Αριθ. 493 (2) 

Παρακατάθεση αποζημίωσης λόγω απαλλοτρίωσης στην κοινότητα 
Αντιπάρου Ν. Κυκλάδων. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΑΝΤΙΠΑΡΟΥ 

Με τα Γραμμάτια του Ταμείου Παρακαταθηκών και Δανείων του 
Γραφείου Παρακαταθηκών Πάρου και με τους αριθμούς 1276, 1277 
και 1278 της 12.5.1989, που αφορούν τους εικαζόμενους ιδιοκτήτες: 
1. Παναγιώτη Νικ. Ρούσσο, 2. Κληρονόμους Δαμιανού Αντωνίου, 3. 

Αθανασίου Λάμπρου Αθανασίου, κατατέθηκαν, για αποζημίωση απαλ¬ 
λοτρίωσης τα χρηματικά ποσά των δρχ. α. 2.459.470, β.δρχ. 

• 2.033.380 και γ. δρχ. 599.700 αντίστοιχα. 

Τα παραπάνω ποσά θα καταβληθούν σ’ αυτούς που θα προσκομίσουν 
τελεσίδικη Δικαστική απόφαση ότι είναι δικαιούχοι της αποζημίωσης 
για την απαλλοτρίωση που κηρύχθηκε με τις αποφάσεις του Κοινοτικού 
Συμβουλίου Αντιπάρου 10/28.1.1987 επικυρωθείσα με την 4513/ 
5.5.1987 όμοια της Νομαρχίας Κυκλάδων και 57/15.7.1987, επικυ¬ 
ρωθείσα με την 11076/3.9.1987 όμοια της Νομαρχίας Κυκλάδων, 
που δημοσιεύτηκαν στα ΦΕΚ 135/28.2.1987 τεύχος τέταρτο και 
727/31.7.1987 τεύχος τέταρτο αντίστοιχα, τηρηθείσης και της νόμι¬ 
μης διαδικασίας. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αντίπαρος, 15 Μαϊου 1989 
Ο Πρόεδρος 

ΓΕΩΡΓΙΟΣ ΦΙΛΟΛΙΑΣ 
- Φ - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 81779/4614 (3) 

Έγκριση γενικού πολεοδομικού σχεδίου (ΓΠΣ) του οικισμού Ανδραβί¬ 
δας του Δήμου Ανδραβίδας Ν. Ηλείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕκ 137/Α) και ειδικότερα το άρθρο 23 παράγρ. 1. 

3. Τις διατάξεις της παραγρ. 1 του άρθρου 19 του Ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής κατοικίας και άλλες διατάξεις» (Α’ 113). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Την αριθ. 20947/946/31.3.87 (ΦΕΚ 463/Δ/25.5.87) από¬ 
φαση του Υπουργού Περιβάλλοντος, Χωροταξίας και Δημοσίων Έργων 
«Κίνηση της διαδικασίας σύνταξης του γενικού πολεοδομικού σχεδίου 
του οικισμού Ανδραβίδας του δήμου Ανδραβίδας (Ν. Ηλείας). 

6. Το αριθ. 256/13.10.1986 έγγραφο του Τμήματος Πολεοδομίας 
και Πολεοδομικών Εφαρμογών Νομαρχίας Ηλείας προς τους αρμό¬ 
διους φορείς. 

7. Τις αριθ. 120/1986, 175/1987 και 23/1988 γνωμοδοτήσεις 
του δημοτικού συμβουλίου Ανδραβίδας. 

8. Το αριθ. 24662/2092/13.2.87 έγγραφο τηςΤΥΔΚ Νομαρχίας 
Ηλείας. 

9. Το αριθ. 19147/22.9.87 έγγραφο της Διεύθυνσης Υδατικού Δυ¬ 
ναμικού και Φυσικών Πόρων του Υπουργείου Βιομηχανίας Ενέργειας 
και Τεχνολογίας. 

10. Το αριθ. 4995/7.11.86 έγγραφο της Υπηρεσίας Περιφερειακής 
Ανάπτυξης Πελοποννήσου και .Δυτικής Στερεάς Ελλάδας του Υπουρ¬ 
γείου Εθνικής Οικονομίας. 

11. Το αριθ. 538601/13.11.86 έγγραφο του ΕΟΤ. 

12. Το αριθ. 13087/7.11.86 έγγραφο της Διεύθυνσης Γεωργίας 
της Νομαρχίας Ηλείας. 

13. Το αριθ. 1046/6.6.88 έγγραφο της Διεύθυνσης Δασών της Νο¬ 
μαρχίας Ηλείας. 

14. Το αριθ. 13/87 πρακτικό του Συμβουλίου Χωροταξίας, Οικι¬ 
σμού και Περιβάλλοντος Ν. Ηλείας, αποφασίζουμε: 

1) Εγκρίνεται το γενικό πολεοδομικό σχέδιο του οικισμού Ανδραβί¬ 
δας του Δήμου Ανδραβίδας Ν. Ηλείας, όπως τα όριά του προσδιορίζο¬ 
νται με κόκκινη γραμμή στο χάρτη Π. 1.5 σε κλίμακα 1:5.000. Κυρίως 
το παραπάνω σχέδιο περιλαμβάνει: 

,Α· Την Πολεοδομική οργάνωση του οικισμού Ανδραβίδας του Δήμου 
Ανδραβίδας πληθυσμιακού μεγέθους 8.000 περίπου κατοίκων, για την 
επόμενη πενταετία, όπως φαίνεται στο χάρτη Π. 1.5 και ειδικότερα με: 


α) Την επέκταση του σχεδίου πόλης σε εκτάσεις συνολικής επιφάνειας 
100 στρ. περίπου και τη δημιουργία μιας πολεοδομικής ενότητας με 
μέση πυκνότητα οικήσεως και μέσο συντελεστή δόμησης 232 κατ/Ηα 
και 1.000 αντίστοιχα. 

β) Τον προσδιορισμό των χρήσεων γης όπως φαίνεται στο χάρτη 
Π.1.3 σε κλίμακα 1:5.000 και ειδικότερα: 

- Τη χωροθέτηση των κεντρικών λειτουργιών στο σημερινό κέντρο 
της πόλης. 

- Τη Χωροθέτηση Διοικητηρίου. 

- Τη δημιουργία δεύτερου δημοτικού σχολείου, καθώς επίσης και 
τριών νηπιαγωγείων και ισάριθμων παιδικών χαρών. 

- Τη δημιουργία πολιτιστικού κέντρου σε υπάρχον νεοκλασσικό κτί¬ 
ριο της πόλης, το οποίο προτείνεται να κηρυχθεί διατηρητέο. 

- Τη δημιουργία πάρκου πράσινου στη θέση που βρίσκεται το νεκρο¬ 
ταφείο μετά τη μεταφορά του. 

- Τη χωροθέτηση πάρκου βιοτεχνίας - χονδρεμπορίου δυτικά του 
σχεδίου πόλης. 

- Τη χωροθέτηση σταθμού φορτηγών πλησίον του βιοτεχνικού πάρ¬ 
κου. 

- Τη χωροθέτηση σταθμού λεωφορείων σε θέση κοντά'στο Διοικητή¬ 
ριο. 

γ) Τη γενική εκτίμηση της χωρητικότητας της πολεοδομικής ενότη¬ 
τας σε πληθυσμό της επόμενης πενταετίας και των αναγκών σε γη για 
κοινωνική υποδομή όπως αναφέρονται στους πίνακες Α.11.6 και 
Α.11.2.1.α. 

δ) Την οργάνωση του οδικού δικτύου όπως φαίνεται στο χάρτη Π. 1.3 
σε κλίμακα 1:5000 με βασικότερες παρεμβάσεις: 

- Τη δημιουργία δακτυλίου που επιτρέπεται την παράκαμψη του κέ¬ 
ντρου. 

- Την οργάνωση της εσωτερικής κυκλοφορίας με σύστημα μονοδρο- 
μήσεων. 

- Τη δημιουργία πεζοδρόμων. 

ε) Τον καθορισμό ζωνών οικονομικών και θεσμικών κινήτρων και πο¬ 
λεοδομικών μηχανισμών όπως φαίνονται στο χάρτη Π. 1.5 σε κλίμακα 
1:5000 και ειδικότερα: 

- Ζώνης ειδικών κινήτρων (ΖΕΚ) στους χώρους που προτείνεται να 
γίνει το πολιτιστικό κέντρο και ο σταθμός λεωφορείων, καθώς επίσης 
και κατά μήκος της προτεινόμενης επέκτασης του εμπορικού κέντρου, 
δυτικά της σιδηροδρομικής γραμμής. 

- Ζώνης κοινωνικού συντελεστή (ΖΚΣ) στις περιοχές των επεκτά¬ 
σεων. 

- Ζώνης αγοράς συντελεστή (ΖΑΣ) σε επαφή με τους πεζοδρό¬ 
μους. 

Β. Τη λήψη μέτρων για την προστασία του περιβάλλοντος όπως φαί¬ 
νεται στο χάρτη Π. 1.3 κλίμακας 1:5000. 

Βασικότερες παρεμβάσεις είναι: 

Δημιουργία πάρκου αναψυχής. 

Απομάκρυνση του νεκροταφείου και δημιουργία πάρκου πρασίνου 
στο χώρο αυτό. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής και τις προτάσεις για την αντιμετώπιση έκτακτων αναγκών 
όπως φαίνεται στο χάρτη Π.II.2 κλίμακας 1:5000 και ειδικότερα: 

1. Δίκτυο ύδρευσης. 

- Μελλοντική ύδρευση από τον ταμιευτήρα του φράγματος Πηνειού. 

- Αντικατάσταση των βασικών αγωγών με άλλους μεγαλύτερης 
διαμέτρου. 

2. Δίκτυο αποχέτευσης. 

Κατασκευή αγωγού - κεντρικού συλλεκτήρα, που θα καταλήγει σε 
εγκαταστάσεις καθαρισμού παρά τον Μελισσό, όπως προβλέπεται στην 
προκαταρκτική μελέτη αποχέτευσης Ανδραβίδας - Λεχαινών. 

3. Ενεργειακό τηλεπικοινωνιακό σύστημα. 

Σταδιακή μετατροπή του ενεργειακού δίκτυου σε υπόγειο και επέ¬ 
κταση του τηλεπικοινωνιακού δικτύου. 

4. Επισήμανση χώρων καταφυγής των κατοίκων σε περίπτωση σει¬ 
σμού. 

1) Ακριβή αντίγραφα των παραπάνω 3 πρωτοτύπων χαρτών και 2 
πινάκων θεωρημένα από τον Προϊστάμενο της Διεύθυνσης Τοπογραφι¬ 
κών Εφαρμογών με την υπ’ αριθ. 81779/1988 πράξη του θα είναι 
ανηρτημένα επί 20 ημέρες τουλάχιστον από τη δημοσίευση της απόφα¬ 
σης αυτής στην Εφημερίδα της Κυβερνήσες στο Τμήμα Αρχείου Σχε¬ 
δίων της Διεύθυνσης Τοπογραφικών Εφαρμογών του Υπουργείου Περί- 

βάλλοντος, Χωροταξίας και Δημοσίων Έργων, Πουλίου και Αμαλιάδος 
17 για να λάβουν γνώση οι ενδιαφερόμενοι. 

2) Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί με τις προγενέστερα ισχύουσες διατάξεις 
ή έχει υποβληθεί ο πλήρης φάκελλος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης της 
παρούσας εκτελούνται όπως εκδόθηκαν ή εκδίδονται βάσει ύποβληθέ- 
ντων στοιχείων σε συνδυασμό με τις διατάξεις του Ν. 1577/1985 «Γε¬ 


νικός Οικοδομικός Κανονισμός». 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. οικ. 10161/92 (4) 

Αναθεώρηση Πολεοδομικής μελέτης της περιοχής «Παραλία» του Δή¬ 
μου Ασπροπύργου. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τοςτης 17.7.23 (ΦΕΚ 228/Α)όπως τρο¬ 
ποποιήθηκαν και συμπληρώθηκαν μεταγενέστερα. 

2. Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το Ν.Δ/γμα 1018/71 (ΦΕΚ 220/Δ) και 
με την παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του Ν. 1577/85. 

4. Τις διατάξεις του Π.Δ. 183/86 (ΦΕΚ 70/Α). 

5. Τις διατάξεις του από 23.2.87 (ΦΕΚ 166/Δ). 

6. Το Π.Δ. της 16.3.87 (ΦΕΚ 331/Δ) για έγκριση της Πολεοδομι¬ 
κής μελέτης της περιοχής «Παραλία» Δ. Ασπροπύργου. 

7. Το με αρ. 2443/5.4.89 έγγραφο Δ. Ασπροπύργου. 

8. Τις με αρ. 22/89 και 47/89 αποφάσεις του Δ.Σ. Ασπροπύργου. 

9. Το με αρ. 8/89 πρακτικό του ΣΧΟΠ Δυτικής Αττικής, αποφασί¬ 
ζουμε: 

Άρθρο 1 

Αναθεωρείται το εγκεκριμένο με το από 16.3.87 Π.Δ. Πολεοδομικό 
Σχέδιο όπως φαίνεται στα χρωματισμένα πρωτότυπα διαγράμματα κλί¬ 
μακας 1:500 που θεωρήθηκαν από τη Δ/ντρια της Δ/νσης Πολεοδο¬ 
μίας Δυτ. Αττικής και που αντίτυπά τους θα αναρτηθούν στα γραφεία 
της Δ/νσης Πολεοδομίας Αιγάλεω για 15 ημέρες μετά τη δημοσίευση 
αυτής της απόφασης στην Εφημερίδα της Κυβερνήσεως. 

Άρθρο 2 

Τροποποιείται και συμπληρώνεται το άρθρο 4 του από 6.3.87 Π .Δ/ 
τος. Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

Α. Τομέας I. 

1. Ελάχιστο πρόσωπο: δεκαοκτώ (18) μέτρα 

ελάχιστο εμβαδό: εξακόσια (600) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: 

α) εφόσον κατά την 24.4.87 (ημέρα δημοσίευσης του από 16.3.87 
Π.Δ/τος για έγκριση της πολεοδομικής μελέτης) είχαν: 

ελάχιστο πρόσωπο: έξι (6) μέτρα 

ελάχιστο εμβαδόν: εβδομήντα (70) τ.μ. 

β) που προκύπτουν ή δημιουργούνται με την πράξη εφαρμογής και 
μετά την έγκρισή τους έχουν τα παραπάνω όρια αρτιότητας. 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον α) στα οικόπεδα της 
παραγράφου 1 εγγράφεται κάτοψη κτιρίου με ελάχιστη επιφάνεια πενή¬ 
ντα (50) τ.μ. και ελάχιστη διάσταση πέντε (5) μέτρα, στα οικόπεδα της 
παραγράφου 2 εγγράφεται κάτοψη κτιρίου με ελάχιστη επιφάνεια εικο- 
σιπέντε (25) τ.μ και ελάχιστη διάσταση τέσσερα (4) μέτρα, και β) δεν 
δημιουργήθηκαν από'κατάτμηση που έγινε κατά παράβαση των διατά¬ 
ξεων του από 22.6.83 Π.Δ/τος «Καθορισμός ΖΟΕ κ.λπ. Ν. Αττικής» 
(ΦΕΚ 284Δ). 

4. Μέγιστο ποσοστό κάλυψης των οικοπέδων εβδομήντα τα εκατό 
(70%) της επιφάνειάς τους. 

5. Ο συντελεστής δόμησης ορίζεται ως εξής: 

- Για τμήμα του οικοπέδου μέχρι 150 τ.μ. συντελεστής δόμησης 
ογδόντα εκατοστά (0,80). 

- Για τμήμα οικοπέδου άνω των 150 έως 300 τ.μ. συντελεστής δό¬ 
μησης εξήντα εκατοστά (0,60). 

- Για τμήμα οικοπέδου άνω των 300 τ.μ. συντελεστής δόμησης εί¬ 
κοσι εκατοστά (0,20). 

6. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 τ.μ. 
εφόσον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει από κα¬ 
τάτμηση μέχρι της 10.3.82 αφού αφαιρεθεί το εμβαδόν της εισφοράς σε 
γη σύμφωνα με τις σχετικές διατάξεις του Ν. 1337/83. 

7. Μέγιστο ύψος των κτιρίων εννέα (9,00) μέτρα. Σε περίπτωση κα¬ 
τασκευής στέγης, το μέγιστο ύψος της δεν μπορεί να υπερβαίνει τα 2.00 

μ· 

Β. Τομέας II. 


1. Ελάχιστο πρόσωπο: δεκαοκτώ (18) μέτρα. 

Ελάχιστο εμβαδόν: εξακόσια (600) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα: 

α) Εφόσον κατά την 24.4.87 (ημέρα δημοσίευσης του από 16.3.87) 
Π.Δ/τος για έγκριση της Πολεοδομικής μελέτης) είχαν: 

Ελάχιστο πρόσωπο: έξι (6) μέτρα. 

Ελάχιστο εμβαδόν: εβδομήντα (70) τ.μ. 

β) Που προκύπτουν ή δημιουργούνται με την πράξη εφαρμογής και 
μετά την έγκριση της έχουν τα παραπάνω όρια αρτιότητας. 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον α) στα οικόπεδα της 
παραγράφοφυ 1 εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη διάσταση πέντε (5) μέτρα, στα οικόπεδα 
της παραγράφου 2 εγγράφεται κάτοψη κτιρίου με ελάχιστη επιφάνεια 
εικοσιπέντε (25) τ.μ. και ελάχιστη διάσταση τέσσερα (4) μέτρα και 

β) Δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.83 Π.Δ/τος «Καθορισμός ΖΟΕ κ.λπ. Ν. 
Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων σαράντα τα εκατό 
(40%) της επιφάνειάς τους. 

5. Συντελεστής δόμησης σαράντα εκατοστά (0,40). 

6. Μέγιστο επιτρεπόμενο ύψος ένδεκα (11) μέτρα. 

Γ. Οι όροι και περιορισμοί δόμησης των χώρων ειδικών χρήσεων που 
καθορίζονται με το άρθρο 1 του παρόντος, ορίζονται ως εξής: 

1. Χώρος νηπιαγωγείου - δημοτικού σχολείου, γυμνασίου - λυκείου, 
αθλητικών εγκαταστάσεων. 

- Μέγιστο ποσοστό κάλυψης εβδομήντα τα εκατό (70%) της επιφά¬ 
νειας του χώρου. 

- Συντελεστής δόμησης (0,40) σαράντα εκατοστά. 

- Μέγιστο επιτρεπόμενο ύψος του κτιρίου ένδεκα (11) μέτρα. 

2. Χώρος παιδικού σταθμού - ΚΑΠΗ 

- Μέγιστο ποσοστό κάλυψης σαράντα τα εκατό (40%) της επιφά¬ 
νειας του χώρου. 

- Συντελεστής δόμησης (0,40) σαράντα εκατοστά. 

- Μέγιστο επιτρεπόμενο ύψος του κτιρίου τέσσερα και μισό (4,50) 
μέτρα. 

3. Χώρος εκκλησίας - Πολιτιστικών λειτουργιών 

- Μέγιστο ποσοστό κάλυψης σαράντα τα εκατό (40%) της επιφά¬ 
νειας του χώρου. 

- Συντελεστής δόμησης (0,40) σαράντα εκατοστά. 

- Μέγιστο επιτρεπόμενο ύψος του κτιρίου ένδεκα (11) μέτρα. 

4. Σε τμήμα του Ο.Τ. 396 ο χώρος με τα στοιχεία α,β,γ,δ,α προορί¬ 
ζεται για την ανέγερση παιδικού σταθμού. 

- Μέγιστο ποσοστό κάλυψης εβδομήντα τα εκατό (70%) της επιφά¬ 
νειας του χώρου. 

- Συντελεστής δόμησης (0,80) σαράντα εκατοστά. 

- Μέγιστο επιτρεπόμενο ύψος του κτιρίου εννέα (9) μέτρα. 

Δ. Για όλη την περιοχή που εντάσσεται στο σχέδιο με το άρθρο 1 του 
παρόντος εφαρμόζονται επί πλέον τα εξής: 

α) Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

β) Τα κτίρια τοποθετούνται μέσα στο κόκκινο περίγραμμα, όπως φαί¬ 
νονται στα ίδια διαγράμματα. 

γ) Η επιπλέον της επιτρεπόμενης κάλυψης επιφάνεια που διατίθεται 
για υπαίθριους χώρους στάθμευσης δεν μπορεί να υπερβαίνει το 10% 
του εμβαδού του οικοπέδου. 

Άρθρο 3. 

Στους τομείς I και II προστίθεται: 

(α) Οικόπεδα υφιστάμενα πριν την έγκριση της πράξης εφαρμογής 
που υπάγονται στο άρθρο 25 του Ν. 1337/83 εξακολουθούν να θεω¬ 
ρούνται οικοδομήσιμα σύμφωνα με το άρθρο 25 του Ν. 1337/83 μετά 
την αφαίρεση , της υποχρεωτικά οφειλόμενης εισφοράς σε γη. 

(β) Σε περίπτωση που το εμβαδόν οικοπέδου που υπάγεται στο άρθρο 
25 του Ν. 1337/83 αυξηθεί με την πράξη εφαρμογής ή με οποιαδή¬ 
ποτε δικαιοπραξία το οικόπεδο που προκύπτει εξακολουθεί να θεωρείται 
οικοδομήσιμο σύμφωνα με το άρθρο 25 του Ν. 1337/83. 

(γ) Σε περίπτωση που το εμβαδόν οικοπέδου κατά παρέκκλιση αρτίου 
και οικοδομήσιμου αυξηθεί με οποιαδήποτε δικαιοπραξία ή μειωθεί 
κατά την σύνταξη της πράξης εφαρμογής το οικόπεδο που προκύπτει 

θεωρείται άρτιο και οικοδομήσιμο εφόσον έχει τουλάχιστον τα κατά πα¬ 
ρέκκλιση όρια αρτιότητας. 

Άρθρο 4. 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβέρνησης με την επιφύλαξη του άρθρου 
12 του Ν. 651/77 όπως συμπληρώθηκε με την παρ. 5 του άρθρου 31 
τουΝ. 1577/85 (ΓΟΚ).,Κατά τα λοιπά ισχύει το από 16.3.87 Π.Δ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 19 Μαΐου 1989 

Ο Νομάρχης 
Γ. ΑΝΑΝΙΑΔΗΣ 

-φ,- 

Αριθ, 3786 ΕΠΑ 633 (5) 

Έγκριση τροποποίησης του ρυμοτομικού σχεδίου πόλης Χαλκίδας Ν. 

Εύβοιας στα 196 και 197 της συνοικίας «Α» (Καράμπαμπας). 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 17 Ιουλίου 1923 Ν.Δ/τος περί σχεδίων πό¬ 
λεων κ.λπ. 

2. Τηνυπ’ αριθ. 1/1961 εγκύκλιο του Υπουργείου Δημ. Έργων. 

3. Την 5/89 απόφαση του Δημ. Συμβουλίου, Δήμου Χαλκίδας. 

4. Το από 25.2.87 (ΦΕΚ 137Δ) εγκεκριμένο Γ.Π.Σ. Χαλκίδας. 

5. Τον Ν. 1337/83. 

6. Την από 9.5.1989 γνωμοδότηση του μελετητή Ε.Π.Α. 

7. Την από 11.5.89 με αριθ. πρωτ. 3245 ΕΠΑ 547 εισήγηση του 
Τ.Π. και Π.Ε. προς το ΣΧΟΠ Εύβοιας. 

8. Την γνωμοδότηση με αριθ. 11 του 8ου/12.5.89 πρακτικού του 
ΣΧΟΠ Ν. Εύβοιας. 

9. Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220Α) και με την παρ.· 3 του άρθρου 34 του Ν. 1577/85 (ΦΕΚ 
210Α). 

10. Τις διατάξεις του υπ’ αριθ. 183/1986 Π.Δ/τος (ΦΕΚ 70Α). 

11. Την 117/28.6.86 με αριθ. πρωτ. 48467/1984 εγκύκλιο του 
ΥΠΕΧΩΔΕ. 

12. Το Π.Δ. 22.9.88 ΦΕΚ 731Δ' της 13 Οκτωβρίου 1988, απο¬ 
φασίζουμε: 

Τροποποιούμε το σχέδιο Πόλης Χαλκίδας στα Ο.Τ. 196 και 197 
όπως φαίνεται στο συνημμένο τοπογραφικό που έχει θεωρήσει ο Προϊ¬ 
στάμενος Τ.Π. και Π.Ε. Νομού Εύβοιας με κλ. 1:1000. Το σχέδιο που 
συνοδεύει την παρούσα απόφαση θα βρίσκεται αναρτημένο στα γραφεία 
του Τ.Π. και Π.Ε. Ν. Εύβοιας για διάστημα 15 ημερών από τη δημο¬ 
σίευση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 22 Μαΐου 1989 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 
-♦— 

Αριθ. 1813 (6) 

Τροποποίηση σχεδίου Πόλεως Αρχαίας Ολυμπίας Ν. Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις: 

α) Τις διατάξεις του από 17.7.1923 Ν.Δ/τος «περί σχεδίων πόλεων 
και κωμών του κράτους» όπως τροποποιήθηκε και συμπληρώθηκε με¬ 
ταγενέστερα. 

β) Τις διατάξεις του Ν. 3200/55 «περί διοικητικής αποκεντρώσεως» 
όπως τροποποιήθηκαν και συμπληρώθηκαν. 

γ) Τις διατάξεις του Α.Ν. 314/68 όπως τροποποιήθηκαν' και συ¬ 
μπληρώθηκαν με το Ν.Δ. 1018/71. 

δ) Τις διατάξεις του Β.Δ/τος 712/70 «περί καθορισμού αρμοδιοτή¬ 
των του Υπουργού Δημ. Έργων» που εκδόθηκε κατόπιν του Ν.Δ/τος 
532/70 όπως τροποποιήθηκε και συμπληρώθηκε με τα Β.Δ/τα 
677/71 και 198/72. 

ε) Τις διατάξεις ίου Ν. 1032/80 «περί συστάσεως Υ.Χ.Ο.Π.». 


ζ) Τις διατάξεις του Ν. 1337/83 «περί επεκτάσεως πολεοδομικών 
σχεδίων». 

η) Τις διατάξεις του Ν. 1577/85 ΦΕΚ 210Α 18.12.85 «περί 
Γ.Ο.Κ.». 

θ) Τις διατάξεις του Ν. 1558/85 (ΦΕΚ 137Α 26.7.85) «Κυβέρ¬ 
νηση και Κυβερνητικά Όργανα». 

ι) Τις διατάξεις του Π.Δ/τος 183/86 ΦΕΚ 70Α/5.6.86 και τις 
εγκυκλίους 117/20.6.86 και 119/1.7.86 του ΥΠΕΧΩΔΕ «Σχετικά 
με έγκριση τροποποιήσεων και καθορισμού όρων δόμησης από τους Νο- 
μάρχες». 

2. Το από 4.7.1911 Δ/γμα ΦΕΚ 171/8.7.1911 «περί έγκρισης 
σχεδίου πόλεως Αρχαίας Ολυμπίας». 

3. Τις αριθ. 83/87 και 17/89 αποφάσεις του Δημοτικού Συμβου¬ 
λίου Αρχαίας Ολυμπίας που προτείνεται η τροποποίηση του σχεδίου πό¬ 
λεως και εκδικάζονται οι ενστάσεις. 

4. Το χάρτη σχεδίου πόλεως Αρχαίας Ολυμπίας που υπογράφεται 
από τον τοπογράφο μηχανικό Κων/νο Λουκίσσα με ημερομηνία Σε¬ 
πτέμβριος ’87 εις τον οποίο απεικονίζεται η προτεινομένη τροποποίηση 
της 3ης κάτω παραλλήλου του περιμετρικού δρόμου ως και του Ο.Τ. 4 
Ιερού Ναού Κοίμησης Θεοτόκου, ο οποίος αναρτήθηκε στο Γραφείο της 
Πολεοδομίας επί· 15 ημέρες. 

5. Την σύμφωνη γνώμη του Συμβουλίου Χ.Ο.Π. που διατυπώθηκε 
στο αριθ, 4/89 πρακτικό του (θέμα Ιο), αποφασίζουμε: 

Εγκρίνουμε την τροποποίηση του σχεδίου πόλεως Αρχαίας Ολυ¬ 
μπίας, καθορίζουμε το πλάτος του περιμετρικού δρόμου της 3ης κάτω 
παραλλήλου, χαρακτηρίζουμε την εξωτερική γραμμή ρυμοτομική και 
μετατρέπουμε το Ο.Τ. 4 του Ιερού Ναού Κοίμησης Θεοτόκου σε κοινό¬ 
χρηστο χώρο, όπως λεπτομερώς απεικονίζεται στο συνημμένο χάρτη 
που συνοδεύει την απόφασή μας αυτή και αποτελεί παράρτημά της. 

Η απόφαση αυτή, που ισχύει από την δημοσίευσή της, να δημοσιευθεί 
στην Εφημερίδα της Κυβερνήσεως. 

Πύργος, 22 Μαΐου 1989 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 
-♦- 

Αριθ. 1826 (7) 

Περί αναγνωρίσεως των ιδιωτικών δρόμων με τα στοιχεία (1-2-3- 
4-5-6-15-16-17-18-19-1) και (1-2-3-4-5-6 

- 7 - 8 - 9 - 10 - 1) ότι υπάρχουν πριν από το έτος 1923, στην 

Τσαριτσάνη Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν’.Δ/τος «περί 
σχεδίων πόλεων, κωμών και συνοικισμών του Κράτους και ανεγέρσεως 
αυτών». 

β) Του Ν. 3200/55 «περί Διοικητικής Αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων» που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. 

2. Την αριθ. 844/23.12.88 αίτηση της Κοινότητας Τσαριτσάνης 
και την αριθ’ 44/88 απόφαση του Κ.Σ. Τσαριτσάνης με την οποία ζητά 
την έκδοση αποφάσεως για τους παραπάνω δρόμους που έχουν σχημα- 
τισθεί πριν από το έτος 1923 και ορίζονται στο συνημμένο τοπογραφικό 
διάγραμμα. 

3. Την από 23.3.89 βεβαίωση της Κοινότητας ότι οι πάροδοι αυτοί 
προϋπήρχαν του έτους 1923. 

4. Το από 12.10.1950 τοπογραφικό διάγραμμα (ΦΕΚ 229/ 
12.10.1950). 

5. Την 105/10.3.89 πράξη του Νομαρχιακού Συμβουλίου ΧΟΠ 
της 2ης /89 συνεδρίας, αποφασίζουμε: 

Αναγνωρίζουμε ότι οι πάροδοι με τα στοιχεία (1-2-3-4-15- 
16-17-18-19-1) και (1- 2-3-4-5-6-7-8-9-10- 

1) που έχει σχηματισθεί με ιδιωτική πρωτοβουλία, προϋπήρχαν του από 
17.7.1923 Ν.Δ/τος, μετά την ισχύ του οποίου δεν έγινε καμιά αύξηση 
του αρχικού κοινόχρηστου χώρου. 

Οι ανωτέρω πάροδοι βρίσκονται μέσα στο εγκεκριμένο σχέδιο οικι¬ 
σμού Τσαριτσάκης όπως φαίνονται στο από Ιουνίου 1989 τοπογραφικό 

διάγραμμα της Αρχιτέκτονα Μηχανικού Πιπίλα Μαργαρίτα το οποίο 
έχει θεωρηθεί από Δ/ντή Υπηρεσιών της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 11 Μαρτίου 1989 

Ο Νομάρχης 
ΔΗΜ. ΚΟΥΚΟΥΛΑΚΗΣ 

- ♦ - 

Αριθ. ΤΠ 3806 (8) 

Τροποποίηση ρυμοτομικού σχεδίου ενότητας Καπνικού Σταθμού στο 
Ο.Τ. 110 Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστετερα 
τροποποιήθηκαν και συμπληρώθηκαν. 

2) Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το αριθ. 1018/71 (ΦΕΚ 220Α) Ν.Δ/γμα 
και με την παρ. 3 του άρθρου 34 του Ν. 1577/85 (ΦΕΚ 210Α). 

3. Τις διατάξεις του Π.Δ/τος 183/86 (ΦΕΚ 70Α). 

4. Την αριθ. ΤΠ 7919/17.9.86 (ΦΕΚ 1129/Δ/21.11.86) από¬ 
φαση του Νομάρχη με την οποία εγκρίθηκε η αναθεώρηση του σχεδίου 
ενότητας Καπνικού Σταθμού της πόλης Κατερίνης. 

5. Την 36/89 γνωμοδότηση του δημοτικού συμβουλίου Κατερίνης 
σύμφωνα με την οποία προτείνεται η κατάργηση του ΚΧ στο Ο.Τ. 110. 

6. Το από 14.4.89 πρακτικό του ΣΧΟΠ Ν. Πιερίας, αποφασίζουμε: 

Τροποποιούμε το ρυμοτομικό σχέδιο Κατερίνης στην ενότητα Καπνι¬ 
κού Σταθμού και συγκεκριμένα καταργούμε τον ΚΧ στο Ο.Τ. 110 και 
διατηρούμε τον πεζόδρομο μεταξύ των Ο.Τ. 110 και 117. 

Η παρούσα να δημοσιευθεί στην Εφημερίδα της Κυβερνήσεως και το 
συνημμένο διάγραμμα να αναρτηθεί μετά τη δημοσίευση της απόφασης 
για 15 ημέρες στο Τ.Π. και ΠΕ Ν. Πιερίας. 

Κατερίνη, 10 Μαΐου 1989 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 
-♦- 

Αριθ. ΤΠ 3804 (9) 

Τροποποίηση ρυμοτομικού σχεδίου ενότητας Βατάν - Μυλαύλακα Ο.Τ. 

330α - 330β, Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστετερα 
τροποποιήθηκαν και συμπληρώθηκαν και ειδικότερα τα άρθρ. 3 και 7. 

2) Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το αριθ. 1018/71 (ΦΕΚ 220Α) Ν.Δ/γμα 
και με την παρ. 3 του άρθρου 34 του Ν. 1577/85 (ΦΕΚ 210Α). 

3. Τις διατάξεις του Π.Δ/τος 183/86 (ΦΕΚ 70Α). 

4. Την αριθ. ΤΠ 1550/86 (ΦΕΚ 345/Δ/30.4.87) απόφαση του 
Νομάρχη Πιερίας με την οποία εγκρίθηκε η αναθεώρηση του σχεδίου 
ενότητας Βατάν - Μυλαύλακα. 

5. Την 269/88 γνωμοδότηση του δημοτικού συμβουλίου Κατερί¬ 
νης. 

6. Το από 14.4.89 πρακτικό του ΣΧΟΠ Ν. Πιερίας, αποφασίζουμε: 

Τροποποιούμε το ρυμοτομικό σχέδιο Κατερίνης στην ενότητα Βατάν 
— Μυλαύλακα και συγκεκριμένα καταργούμε τον πεζόδρομο μεταξύ το 
Ο.Τ. 330α-330β. 

Η παρούσα να δημοσιευθεί στην Εφημερίδα της Κυβερνήσεως και το 
συνημμένο διάγραμμα να αναρτηθεί μετά τη δημοσίευση της απόφασης 
για 15 ημέρες στο Τ.Π. και ΠΕ Ν. Πιερίας. 

Κατερίνη, 10 Μαΐου 1989 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 


Αριθ. 421866/165 (10) 

Τροποποίηση ρυμοτομικού σχεδίου Δήμου Αλίμου με αναγνώρηση ιδι¬ 
ωτικής οδού στο Ο.Τ. 79. 

1 Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Το Ν.Δ/γμα της 17.7/16.8.1923. 

2. Την παρ. 2 του άρθρου 4 του Ν. 622/77. 

3. Το Π.Δ/γμα 183/9.5.86 (ΦΕΚ 70/Α/5.6.86). 

4. Το Ν.Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκ. με αρ. Λ7/13.1/17/11.12.72. 

6. Το Π.Δ/γμα 910/77 «περί Οργανισμού Υ.Δ.Ε.». 

7. Τον Ν. 1032/80 περί ΧΟΠ. 

8. Τον Ν. 1558/85 «περί Κυβερνήσεως και Κυβερνητικών Οργά¬ 
νων» άρθρ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση του Δημ. Συμβουλίου του Δήμου Αλί¬ 
μου. 

12. Τη γνωμοδότηση του Ν.Σ. ΠΕΧΩΔΕ από την συνεδρίαση της 
14.4.89 πρακτ. 10, αποφασίζουμε: 

Εγκρίνεται η τροποποίηση του εγκ. ρυμ. σχεδίου του Δήμου Αλίμου' 
στο Ο.Τ. 79 με αναγνώριση της ιδιωτικής οδού όπως φαίνεται σημειω¬ 
μένη με κόκκινες και πράσινες γραμμές στο σε κλ. 1:500 σχεδιάγραμμα 
που συνοδεύει την απόφαση. 

Για ενημέρωση των ενδιαφερομένων το σχεδιάγραμμα αυτό θα αναρ- 
τηθειεί επί 15/νθήμερο στα γραφεία της Δ/νσης Πολεοδομίας Πειραιά 
οδός Νοταρά αρ. 93-95. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 16 Μαΐου 1989 

Ο Νομάρχης 
Ε. ΚΟΝΤΟΜΑΡΗΣ 
-- 

Αριθ. 421418/108 . (11) 

Χαρακτηρισμός της οδού Πέρδικας - Σφετουρίου Αίγινας ως κυρίας 

Κοινοτικής. 

Ο ΝΟΜΑΧΗΣ ΠΕΙΡΑΙΑ 
Έχοντας υπόψη: 

1. Το από 24.5.85 Π.Δ/γμα (ΦΕΚ. 270Α/85). 

2. Το Ν. 1558/85 «περί Κυβερνήσεως και Κυβερνητικών Οργά¬ 
νων» άρθ. 24 παρ. 1 (ΦΕΚ. 137Α/85). 

3. Το Ν. 1032/80 περί ΥΧΟΠ. 

4. Το Ν. 1599/ΦΕΚ. 75/11.6.86 «Σχέσεις Κράτους, Πολίτη 
κ.λπ.». 

5. Την υπ’ αρ. 34107/30.11.88 απόφαση Νομάρχη Πειραιά «περί 
ανάθεσης άσκησης αρμοδιοτήτων στους Προϊσταμένους των Δημ. Πολι¬ 
τικών Υπηρεσιών της Νομαρχίας Πειραιά». 

6. Την 16702/4.3.88 κοινή απόφαση των Υπουργών Προεδρίας, 
Εσωτερικών και Οικονομικών (ΦΕΚ. 150Α/18.3.86). 

7. Την από 3.2.89 αίτηση του Δημητρίου Αναγ. 

8. Την από 3.1.89 βεβαίωση της Κοινότητας Πέρδικας Αίγινας. 

9. Την από 10.2.89 εισήγηση της Δ/νσης Πολ/μίας Πειραιά. 

10. Την με αρ. πρακτ. 2/10.2.89 γνωμοδότηση του Ν.Σ. ΠΕ¬ 
ΧΩΔΕ, αποφασίζουμε: 

Εγκρίνουμε το χαρακτηρισμό της οδού Πέρδικας - Σφετουρίου Αίγι¬ 
νας ως κύριας Κοινοτικής, για την εφαρμογή των διατάξεων του άρθ. 1 
του Π.Δ. 85 (ΦΕΚ. 270Δ/85), όπως φαίνεται σημειωμένη με κόκκινη 
γραμμή στο σχεδ/μα 1:5000 που συνοδεύει την απόφαση αυτή. Για 
ενημέρωση των ενδιαφερομένων το σχεδ/μα θα αναρτηθεί επί 15/ 
θήμερον στη Δ/νση Πολ/μίας Πειραιά Νοταρά 93-95. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 23 Φεβρουάριου 1989 

Ο Νομάρχης 
Ε. ΚΟΝΤΟΜΑΡΗΣ 

ΑΝΑΚΟΙΝΩΣΕΙΣ 

Αριθ. Α12/οίχ/31959 (12) 

Παρακατάθεση αποζημίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Πετρούπολης για τη 
διεύρυνση της οδού Ανατολικής - Ρωμυλίας - Νυμφαίου στο Τμήμα 
από την οδό Εθνικής Αντιστάσεως μέχρι την οδό Καποδιστρίου σύμ¬ 
φωνα με τις ενδείξεις της πράξης αναλογισμού 35/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» (ΦΕΚ 228Α/28). 

2. Τις διατάξεις του Ν.Δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71). 

3. Την εξουσιοδοτική απόφαση του Υπουργού ΠΕΧΩΔΕ Δ17α/01/ 
37/Φ.Θ/221/5.4.89 ΦΕΚ Β’ 240/15.4.89. 

4. Τον πίνακα παρακατάθεσης της αποζημίωσης με ημερομηνία 
24.4.89 που καθορίστηκε με την απόφαση 102/89 για ακίνητα που 
ρυμοτομήθηκαν με το εγκριμένο ρυμοτομικό σχέδιο του Δήμου Πετρού¬ 
πολης για τη διεύρυνση της οδού Ανατολικής Ρωμυλίας - Νυμφαίου στο 
Τμήμα από της οδού Εθνικής Αντιστάσεως μέχρι την οδό Καποδιστρίου 
σύμφωνα με τις ενδείξεις της πράξης αναλογισμού 35/86, 

5. Τις διατάξεις του Π.Δ. 69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο παρακαταθηκών και 
Δανείων, ύστερα από τον συμψηφισμό δικαιωμάτων και υποχρώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 269/17.5.89 για συνολικό ποσό 
22.050.200. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1. Βρακάς Αθανάσιος (ιδ. 02) δρχ. 1.526.400 

2. Κοτσάκη Χρυσάνθης (ιδ. 04) δρχ. 786.000 

3. Παπαδόπουλου Χρήστου (ιδ. 05) δρχ. 113.400 

4. Γκραβαρίτη Δημήτριου - Καρά Ελένης (ιδ. 07) δρχ, 84.700 

5. Σκαλίδη Ιωάννη (ιδ. 13) δρχ. 398.900 

6. Τζάθας Αμαλία (ιδ. 14) δρχ. 2.306.100 

7. Σταυρόπουλου (ιδ. 16) δρχ. 1.952.200 

8. Κατσαριώτη ή Φλώρου (ιδ. 17) δρχ. 93.100 

9. Σακελαρίου Άννας (ιδ. 20) δρχ. 4.710.800 

10. Γιδοπούλου Αλίκης (ιδ. 22) δρχ. 1.748.800 

11. Λιβανιώτη Δημήτριου (ιδ. 24) δρχ. 4.212.300 

12. Πάκου Ευσταθίας (ιδ. 26) δρχ. 2.409.800 

13. Βλασόπουλου Νικόλαου (ιδ. 28) δρχ, 45.000 


14. Κατσιβαρδέλου Παναγιώτου (ιδ. 30) δρχ. 18.000 

15. Χριστόπουλου Δημ. (ιδ. 33) δρχ. 244.800 

16. Στουπάκη Γεώργιου (ιδ. 35) δρχ. 273.800 

17. Κατρωνάκη Μαρίας (ιδ. 37) δρχ. 118.100 

18. Ζώρου Νικολάτας (ιδ. 41) δρχ. 43.000 

19. Καλογιάννη Σταύρου (ιδ. 43) δρχ. 18.000 

20. Μουτσούλα Βαρβάρας (ιδ. 46) δρχ. 263.600 

21. Φιλιππίδη Ιωάννη (ιδ. 48) δρχ. 683.400 
Σύνολο δρχ. 22.050.200 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Μαΐου 1989 

Με εντολή Υπουργού 
Η Προϊσταμένη 
ΜΑΡΙΑ ΠΑΝΑΓΙΩΤΙΔΟΥ 

-♦- 

Αριθ. 54475/5142 (13) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Νέας Μάκρης και που απαλλο¬ 
τριώθηκε υπέρ και με δαπάνη του Ο.Σ.Κ., με σκοπό την ανέγερση 
διδακτηρίου του Γυμνασίου - Λυκείου Νέας Μάκρης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 7224/2327/ 

23.10.1984 (ΦΕΚ 581/Δ/.7.11.84 κοινή απόφαση των Υπουργών 
Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του Ο.Σ. έκτασης εμβαδού 
10.000 μ2 (και σύμφωνα με το οριστικό διάγραμμα του κτηματογρά- 
φου 10.000 μ2), που βρίσκεται στην περιοχή Νέας Μάκρης μεταξύ των 
Λεωφόρων Διονύσου και Λ. Μαραθώνα τμήμα παλ. Εργοστασίου 
Ε.Τ.Β.Α. και προορίζεται για την ανέγερση διδακτηρίου του Γυμνασίου 
- Λυκείου Ν. Μάκρης κατέθεσε στο Ταμείο Παρακαταθηκών και Δα¬ 
νείων υπέρ των δικαιούχων ιδιοκτητών την οριστική αποζημίωση που 
καθορίσθηκε σύμφωνα με την 13825/8.12.87 απόφαση του Εφετείου 
Αθηνών για οριστική αποζημίωση ιδιοκτητών (ΕΤΒΑ) και την 274/ 

7.11.1984 απόφαση του Μονομελούς Πρωτοδικείου Αθηνών και εκδό- 
θηκε το Νο 190/32.08.001/10070/5.4.1989 γραμμάτιο σύστασης 
παρακαταθήκης για ποσό 5.000.000 δρχ. του Τ.Π. και Δ. Αθηνών κα¬ 
θώς και τα Νο 850556/1.4.87 ποσού 500.000 δρχ. και Νο 
817343/22.8.1986 ποσού δρχ. 30.000.000 γραμμάτια Συστάσεως 
παρακαταθήκης του Τ.Π. και Δ. Αθηνών δηλαδή συνολικό ποσόν 
35.500.000 δρχ. 

Ο Αναπληρωτής Διευθυντής Συντονιστής 
Μ. ΓΕΩΡΓΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



